Märkisin kirjas ära stressid, mida oleks vaja vabastada, mille sügavamat mõtet oleks vaja hakata lahti mõtestama, sest selline arutu tahan-ei-taha rabelemine kulutab inimese nii vaimselt kui ka füüsiliselt. Selge on see, et stresse on väga palju ja ükshaaval nende vabastamine tundub hulluksajav. Tegelikult sisaldab üks stress kõiki teisi. Näiteks võtke stress nimega Minevik. Või Minevik alates 15. eluaastast. Tehke talle vangikongi uks lahti ja öelge: "Sa oled vaba. Anna andeks, et ma ei ole enne osanud sinu poole niimoodi pöörduda. Nüüd sa oled vaba."